**2022 – Záró projekt közlemény**

Versenyképességi és Kiválósági Együttműködések

2018-1.3.1-VKE-2018-00012 – Debreceni Egyetem

**A projekt azonosító száma:** 2018-1.3.1-VKE-2018-00012

**A projekt címe:** „Zárt akvakultúra rendszerek input és output paramétereinek környezeti és gazdasági szempontú fejlesztése”

**Kedvezményezett neve:** GS-PIPE Mérnöki, Kereskedelmi és Szolgáltató Korlátolt Felelősségű Társaság

**Konzorciumi partnerek:**

* GS-PIPE Mérnöki, Kereskedelmi és Szolgáltató Korlátolt Felelősségű Társaság
* Debreceni Egyetem
* ENTRA-SYS Kereskedelmi és Szolgáltató Mérnök KFT.
* Magyar Agrár- és Élettudományi Egyetem (volt Szent István Egyetem)

**A szerződött támogatási összeg: 1.190.487.602 Ft**

**A támogatás mértéke:** **74.54 %.**

**A projekt kezdete: 2019.01.01.**

**A projekt befejezési dátuma: 2022.03.31.**

**A projekt tartalmának bemutatása:**

A Versenyképességi és Kiválósági Együttműködések program keretében a Nemzeti Kutatási, Fejlesztési és Innovációs Alap finanszírozásában a Debreceni Egyetem 147 014 197 Forint vissza nem térítendő támogatást nyert. Az 1 190 487 602 Forint összköltségű projekt során zárt akvakultúra rendszerek input és output paramétereinek környezeti és gazdasági szempontú fejlesztése valósult meg.

A világ haltermelését évtizedek óta jól megfigyelhető változások hatják át. A növekvő igényeket a természetes vízi halászat stagnáló fogásai egyre kevésbé tudják kielégíteni, így erre a szerepre csak a folyamatosan növekvő akvakultúra lesz képes. Napjainkra az elfogyasztott hal közel fele már a halgazdaságokból kerül a fogyasztók asztalára. A hazai viszonyok között ez az állítás még inkább igaz. Magyarországon a halastavi haltermelés és a precíziós halgazdaságok adják az étkezési hal közel 80%-át. Annak elérése érdekében, hogy ezt a növekedést egészséges, ellenőrzött környezetből származó magyar hallal tudjuk kielégíteni, szükség van a termelés bővítésére. Ez két módon lehetséges, vagy a jelenlegi extenzív tógazdaságok területét kell növelni (de ez igen költség-, és munkaerő-igényes), vagy a termelést kell intenzifikálni. Ez utóbbi ugyan megoldást jelenthet a termelés növelésére, viszont az extenzív gazdálkodással szemben komoly ökológiai kockázatokat hordoz. A felmerülő problémák közül a használt víz kibocsátása jelenti a legnagyobb terhelést a környezetre. Jelen kutatási projektben erre a problémára kívánunk megoldást találni.

A projekt eredményeként egy alacsony beruházási költséggel megvalósítható, egyszerűen kezelhető és szaktudást nem igénylő technológiai modell került kialakításra, amely környezeti és input tényezőktől függetlenül méretezhető, egyúttal konvencionális kertészeti kultúrák mellett nagyértékű fűszernövények előállítására is alkalmas.

A „Versenyképességi és Kiválósági Együttműködések” elnevezésű pályázati kiíráson 887 397 020 Forintos támogatást elnyert, 1 190 487 602 Forint összköltségvetésű projekt konzorciumvezetője a GS-PIPE Kft. (támogatás: 287 438 494 Forint), a további konzorciumi partnerei az ENTRA-SYS Kft (támogatás: 126 451 887 Forint), valamint a Magyar Agrár- és Élettudományi Egyetem (támogatás: 326 492 442 Forint).

A fejlesztés 2019. január 01-én indult és 2022. március 31-én fejeződött be.